HERRI ADMINISTRAZIO ETA JUSTIZIAKO SAILBURUAK (Erkoreka Gervasio) (EAJ, 2019-02-08):
Eskerrik asko, legebiltzar-buru andrea.
Urruzuno jauna, ongietorria eman dizut, igual askotan edo gehiegitan eman zaizula kexua agertu duzu hemen. Nik neuk, pertsonalki egiteko lehenbiziko aukera izan dut oraingoan eta ematen dizut, beste batzuek eman badizute lehenago, ba ondo, baina nire aukera ez dut aprobetxatu gabe utzi nahi izan.
Ez dakit orain horrek barregurea edo ematen dizun, baina beno, barregurea asko ematen du, atzera begiratzen dugunean, eta zure inguruko eta zu zeuk, askok, hainbat lege gauzatan edo hainbat denboratan esandako kontuak honen inguruan, horrek bai barregurea ematen duela, ezta?
Beno, esaten didazu nire planteamendua ez dagoela errealitatearekin bat. Bueno, nik errealitatetik ateratako bi datu eman dizkizut, errealitatetik ateratako bi datu argi eta garbi, azken hiruhilabeteetan gertatu direnak: Bata, transferentzia batzuk egin izan dira, beraz, errealitatea da posiblea dela Bitariko Batzordea konbokatzea, biltzea eta eskualdaketa batzuk gauzatzea, ez da asmakeria hutsa; eta bigarrenez, egutegi bat jaso dugu, orain arte inoiz jaso izan ez dena, orain arte beste inork, beste Jaurlaritzarik jaso ez duena.
Errealitateak hortxe daude. Nik horrekin jokatzen dut eta hori ez da nik asmatu. Hortxe dago mahai gainean, edozeinek aztertzeko moduan.
Zuk esaten duzu, horrek ez du ezertarako balio, arazoa sakonean dagoelako eta indarrean dagoen sistema, menpekotasun sistema bat delako eta Eusko Jaurlaritzak eta Euskal Autonomia Erkidegoak ezertarako ahalmenik ez daukalako Madriletik etorri behar den kordon baten inguruan.
Beno, ni horretan ez naiz sartuko, indarrean dagoen sistema bat da, egia da, baina egia da bai, baita ere orain zertan ari garen kontutan hartuta, eskualdaketetaz hasi garenean, eskualdaketak dira seguruenik aldebikotasunaren adierazlerik nabarmenenak, nabarmenenak, hemen akordiorik ez dagoelako bien artean akordioa edo adostasuna ez badago eta bi parteak dokumentu berdina sinatzen ez baldin badute.
Sarri askotan Gobernu zentralak, Espainiako Gobernuak proposamen bat egiten du, guk onartzen ez duguna, eta hori sinatzen ez baldin bada ez da Madrileko Gobernuak proposamenik egiten ez duelako, guk geuk onartzen ez dugulako, baino guk ontzat hartzeko modukotzat hartzen ez dugulako baino.
Beraz, aldebikotasuna hor sakon-sakonean sartuta dago. Bi parteak egon behar dira eta bien adostasuna behar da akordioak lortu ahal izateko.
Egia da esango duzu ez dela konbokatzen Gobernu zentralak eskua zabaltzen ez badu. Baina hori normala da, besteak beste, Bitariko Batzordearen egitekoa delako gaur-gaurkoz edo orain arte behintzat Gobernu zentralaren eskuetan daude baliabideak giza baliabideak, baliabide ekonomikoak, finantzarioak, patrimonialak eta abar, horiek guztiak bere eskuetan dauden horiek guztiak gure eskuetara iragatea.
Beraz, urratsa Gobernu zentralak eman behar du eta hori Konstituzio Auzitegiak ere behin eta berriro esan dio. Bultzada, Estatutuen garapenari bultzada, transferentzien prozesua bukatzeari Gobernu zentralak eman behar dio eta bera da horretan arduradun nagusia, arduradunik garrantzitsuena, berari baitagokio horretan bultzada ematea.
Zuk susmoa daukat, beste askotan bezalaxe, hemen dilema bat planteatzen duzula: Edo dena edo ezer ez. Edo Gizarte Segurantzaren negoziaketari ekiten diogu oraintxe, momentu honetan bertan, ala gainontzeko guztia bazterrean utzi behar dugu.
Eta guk uste duguna da, nahiz eta guretzat ere lehentasuna izan Gizarte Segurantzaren transferentzia, ez bakarrik borondate politikoa horixe delako, baizik eta gizartearen beharrak hortik eramaten gaituelako, guk ere hori horrela izan beharko lukeela pentsatu arren, eskuartean daukaguna atrapagarria denez, negoziagarria denez, eta negoziaketarako aukera tinkoa eta argia daukagunez beste materia batzuetan, ez diogula horri muzinik egingo.
Salaketa egingo dugu, bai. Baina salaketek ez gaitu eramango gainontzeko negoziaketa guztiak bazterrean uztera eta deszentralizazio prozesua eragoztera edo bertan oztopatuta uztera, ez.
Aurrerapausoak emateko aukera badaukagu, aukera hori erabili egingo dugu eta urratsak eman egingo ditugu, txikiak izan zein handiak esan, lehen esan bezala.
Eta uste dut gainera ez litzatekeela responsablea izango guk orain, bati ala besteari lehentasun absolutua emanez, hori bideratu arte gainontzeko transferentzia guztiak bazterrean uztea eskatuko bagenu. Ez da hori gure planteamendua eta horrela ez jokatzeko asmoa daukagu.
Lehentasuna daukatenak lehen postuan jartzera prest dagoela Gobernu zentrala? Oraintxe bertan ospatuko dugu. Bestela, dagoenarekin jarraituko dugu, erantzukizunak eskatzen duen moduan.
Eskerrik asko.